ဗွေႏဗိုန်တိလောက

မဲင်ꩻခမ်း၊ ဝေင်ꩻနယ်ႏသထွုံႏ အွိုင်ႏကျိုက္ကော်ႏ ဗွေႏဗွန်ကျောင်ꩻထီပုံꩻ ဘဒ္ဒန္တတိလောက (အဂ္ဂမဟာပဏ္ဍိတ) ထေရုပ္ပတ္တိအအဲဉ်ႏ

ဇာႏတိလွူးဖွါꩻ ဒုံရပ်ရာႏတွမ်ႏမွိုးဖါ
ဗွေႏဘဒ္ဒန္တတိလောကယိုနဝ်ꩻ မဲင်ꩻခမ်း၊ ဝေင်ꩻနယ်ႏသထုံႏ၊ ဒုံကျိုက္ကော်ႏ၊ ထီပုံꩻစုရပ်ကို ကအဝ်ႏအုံဒါႏ စင်ꩻဖါပညာ+စင်ꩻမွိုးနေသီး လွူးဖွါꩻလင်ꩻဖေႏ ၁၂၆၇-ဗာႏ၊ ဒဲဉ်ကံဆန်ꩻ (၆)နီꩻ၊ မွူးနီꩻ-စနေႏ မွူးရဝ်ꩻခိုႏ (၇း၀၀)နားရီႏအခိန်ႏ၊ ပို(၉)ဖြာꩻအကို ပဉ္စမအဖြာꩻနဝ်ꩻသွူ။

အုံကျောင်ꩻဗုဲင်သျင်ႏ ခံႏရဟန်ꩻ
၁၂၈၂-ဗာႏ၊ ဒဲဉ်သီႏလာဆန်ꩻ (၈)နီꩻ၊ မွူးနီꩻ-စနေႏ ဝွေꩻဗွေႏသက်ကထင်ႏလꩻ (၁၅)နေင်ႏတဲင် မွိုးဖါနီပါꩻယို ခံႏထူႏပစ္စေꩻလစ်ꩻပါꩻတွော့ꩻ ဝေင်ꩻနယ်ႏသထုံႏ၊ ဒုံကျိုက္ကောႏ၊ ထီပုံꩻစုရပ်၊ ကျောင်ꩻထီပုံꩻ(ဟဲ့ꩻ) ကျောင်ꩻညောင်ႏဝွုန်ꩻ ဗွေႏဆရာႏတောႏ ဦးအာဒိစ္စ ထွာဖေႏဥပဇ္ဈာယ်ႏဆရာႏတဲင် အွဉ်ႏထင်ႏသာႏမဏေႏနဝ်ꩻသွူ။ ၁၂၉၇-ဗာႏ၊ ဝါႏဆိုႏလာဆန်ꩻ (၁၀)နီꩻ၊ မွူးနီꩻ-စနေႏ၊ မွူးရဝ်ꩻခိုႏ (၉)နားရီႏ (၂၇)မိနစ် အခိန်ႏနဝ်ꩻ ကျောင်ꩻရွာကြီးတိုက် ဗွေႏဗွန်ဦးဂန္ဓမာနဝ်ꩻ ခံႏထွာဖေႏဥပဇ္ဈာယ်ႏတဲင် မွိုးဖါနီပါꩻ ခံႏထူႏလွေꩻပါယင်း ပစ္စယာနုဂ္ဂဟတကာႏတွော့ꩻ ဒင်ႏဖေႏယင်းဝွေꩻဗွေႏသိက္ခာႏ ကျောင်ꩻထီပုံꩻ ခဏ္ဍသိမ်ႏကိုနဝ်ꩻသွူ။

ဗွေႏတိလောက ထပ်သိမ်ႏခိန်ႏ ပစ္စယာနုဂ္ဂဟဒါႏယကာႏမဉ်ꩻ-
၁။ ဦးအောင်ညွတ်+ဒေါ်မြင့်ရီ မိသားစု၊ ဝေင်ꩻတောင်ႏကီꩻ
၂။ စင်ꩻဖါခွန်လုံး+စင်ꩻမွိုးနင်ꩻစံခမ်း တလမ်းလွုမ်း၊ တောင်ႏကီꩻ
၃။ ဖါကျောင်ꩻပန်း+မဲကျောင်ꩻဗူး တလမ်းလွုမ်း၊ တောင်ႏကီꩻ၊ ကန်အောင်ရပ်
၄။ စင်ꩻဖါခွန်ထွန်းအောင်+စင်ꩻမွိုးနင်ႏနွဲ့ တလမ်းလွုမ်း၊ စျေးတန်းရပ်၊ ဝေင်ꩻတောင်ႏကီꩻ
၅။ (ဦးချစ်လယ်)+ဒေါ်ဖြူ၊ မိသားစု၊ တောင်ႏကီꩻ
၆။ ဦးကျော်ရွှေ (တိုင်းရင်းဆေးသမားတော်ကြီး)+ဒေါ်စောကြည်၊ မိသားစု၊ ကျိုက္ကော်၊ ပဲခူးစုရပ်
၇။ (ဒေါ်အေးမယ်) သမီး-ဒေါ်တင်မြင့် (အငြိမ်းစားဆရာမ) ကျိုက္ကော်၊ အနန်းကုန်းရပ်
၈။ ဦးခင်ဦး+ဒေါ်သောင်းရွှေ ဘုရားကြီးလမ်း၊ ကျိုက္ကော်
၉။ ဒေါ်ရွှေက တွမ်ႏပိုခို-ခွန်ကြာအောင်၊ တောင်ႏကီꩻ

သွဉ်ထူႏဗာႏ လောကီꩻ လောကုတ္တရာႏပညာႏ
ဗွေႏတိလောကယိုနဝ်ꩻ ပွိုင်းလဲင်ႏပေႏခါ သွဉ်ထူႏခါꩻဗာႏ လောကီꩻပညာႏ ဝေင်ꩻနယ်ႏသထုံႏ၊ ကျိုက္ကော်၊ ဒုံထီပုံꩻ၊ ကျောင်းအင်းဆိပ် ဆရာႏဦးဘိုးလွန်းထျꩻနဝ်ꩻ ဗꩻတွိုႏစတုတ္ထ(၄)တန်ꩻ အောင်ႏမျင်ႏထွူခါ ထင်ႏထွာသာႏမဏေႏ သွဉ်ထူႏထဲင်းလောကုတ္တရာႏပညာႏ ဆရာႏထျꩻဖုံႏနဝ်ꩻ -
၁။ ဝေင်ꩻနယ်ႏသထုံႏ၊ ကျိုက္ကော်၊ ကျောင်ꩻထီပုံꩻ၊ ဗွေႏဆရာႏတောႏ ဦးအာဒိစ္စ
၂။ နေင်ႏ ၁၂၉၈-ဗာႏနဝ်ꩻ ဧရာဝတီတိုင်း၊ ဖျာပုံခရိုင်၊ သောကြာကျေးရွာ၊ ဗွေႏဗွန်ကျောင်ꩻမှန်ကျောင်းထျꩻယင်
၃။ ဝေင်ꩻမန္တလေꩻ၊ ဘေးမဲ့တိုက် ဗွေႏဆရာႏတောႏထျꩻယင်
၄။ ဝေင်ꩻရန်ႏကုန်ႏ၊ ခြောက်ထပ်ဘုရားကြီးကျောင်းတိုက် လိတ်ချꩻပုဂ္ဂိုလ်ႏ ဆရာႏတောႏထျꩻဖုံႏယင် ပါတွမ်ႏကေꩻဇူꩻဗွေႏ (နယူပဒေသကျမ်ꩻပျုဆရာႏတောႏ ဘဒ္ဒန္တသူရိယ (နှောင်းခေတ်) အဘိဓဇမဟာရဋ္ဌဂုရုတွမ်ႏ ဖြဝ်ꩻခမ်း၊ ဝေင်ꩻတောင်ႏကီꩻ၊ ပထမကျောင်ꩻတန်မွဉ်ခြဲင်လိတ်သွဉ်တွိုက် ဘဒ္ဒန္တနရိန္ဒ (အဂ္ဂမဟာပဏ္ဍိတ)စတဲင် ပိဋကတ်မဉ်ꩻကျောႏ ဆရာႏတောႏတန်ထျꩻဖုံႏ၊ ပါဠိ၊ အဋ္ဌကထာ၊ ဋီကာစတဲင် ကျမ်ꩻအမျိုꩻမျိုꩻဖုံႏလဲ့ သွဉ်ထူႏလေ့လာဒျာႏနဝ်ꩻသွူ။

နဲင်ႏငန်ႏတောႏလူႏကပ် ဘွဲ့တောႏမျတ်
ဗွေႏတိလောကယို ဓူရနီပါꩻ ကျိုꩻစာꩻတသေႏသေႏ အဝ်ႏသောင်ႏသာဖေႏ သာႏသနာႏအတွက်တာႏတဲင် နေင်ႏ ၁၃၅၈-ဗာႏ၊ ဒဲဉ်စေင်လာလောင်း (၁၀)နီꩻ၊ မွူးနီꩻ-တနင်္နွေႏ(သက်တောႏလꩻ (၉၂)၊ (၆၂)ဝါႏနဝ်ꩻ နဲင်ႏငန်ႏတောႏကပ်လူႏပူႏဇောႏထင်ႏဖေႏဝွေꩻဗွေႏ ဘွဲ့တောႏမဉ်ꩻ "အဂ္ဂမဟာပဏ္ဍိတ"နဝ်ꩻသွူ။

ဗွေႏတိလောက ဆောင်ႏရွက်လွေꩻဗာႏ သာႏသနာႏထာꩻမာꩻ
၁။ ဖြဝ်ꩻခမ်း၊ ဝေင်ꩻတောင်ႏကီꩻ၊ ပထမကျောင်ꩻတန်မွဉ်ခြဲင်လိတ်သွဉ်တွိုက် ကေꩻဇူꩻတန် ဗွေႏဘဒ္ဒန္တနရိန္ဒ (အဂ္ဂမဟာပဏ္ဍိတ) ဆရာႏတောႏကူꩻနိဗ္ဗာန်ႏထွူနဝ်ꩻ ဗွေႏတိလောက ဆောင်ႏရွက်ခွုမ်မာꩻကိုဗာႏ ပဓာနနာယက။
၂။ မဲင်ꩻခမ်း၊ ဝေင်ꩻနယ်ႏသထုံႏ၊ ကျိုက္ကော်၊ ဝင်းပတောင်ကြားကျေးရွာꩻ ရေတွင်းကြီးကျောင်းတိုက်နဝ်ꩻလဲ့ ဆောင်ႏရွက်ခွုမ်မာꩻကိုဗာႏ ပဓာနနာယက
၃။ ကျိုက္ကော်၊ ကျောင်ꩻထီပုံꩻ (ဟဲ့ꩻ) ကျောင်ꩻညောင်ႏဝွုန်ꩻနဝ်ꩻလဲ့ သောင်ႏသာခွုမ်မာꩻဖေႏဗာႏ ပဓာနနာယက
၄။ ဝေင်ꩻနယ်ႏသထုံႏ၊ ဒုံမိုးကောင်း၊ ကျောင်ꩻမိုးကောင်းနဝ်ꩻလဲ့ သောင်ႏသာခွုမ်မာꩻဖေႏဗာႏ ပဓာနနာယက
၅။ ဒုံဆောင်ႏရပ်ကွက်ကို သံဃနာယကအစွိုꩻဥက္ကဋ္ဌ
၆။ ဝေင်ꩻနယ်ႏသထုံႏ၊ ကျိုက္ကော်၊ သိမ်ဆိပ် ပရိယတ္တိသဒ္ဓမ္မဟိတ ပြန်ႏလိတ်ဥက္ကဋ္ဌ
၇။ ဝေင်ꩻနယ်ႏသထုံႏ၊ ကျိုက္ကော်၊ ရွှေဘုံသာစေႏတီႏတောႏမျတ် ဩဝါဒါစရိယ
၈။ သိမ်ဆိပ်တိုက်နယ်လုံးဆိုင်ရာ "သုဓမ္မာ မဟာနိဿယ"ဂဏဥက္ကဋ္ဌ
၉။ "တိုက်နယ်ဂိုဏ်း"ပေါင်ꩻစွုမ်ႏ ဩဝါဒါစရိယ စတဲင်သာႏသနာႏတာႏဝွန်ႏဖုံႏနဝ်ꩻသွူ။

ဗွေႏတိလောက ငဝ်းဩဝါဒ
လောကကိုကအဝ်ႏအုံဒါႏ တကာႏ တကာႏမသီးဖုံႏဟွေး ထာꩻရွိုး၊ ထာꩻပင်ႏပန်ꩻမျိုꩻ၊ ထာꩻယပ်ꩻမျိုꩻဖုံႏယိုနဝ်ꩻ တွမ်ႏငမ်းမွုန်းတဝ်းဟုဲင်း၊ ငမ်းဒျာႏသွော့ ထာꩻဆင်ꩻရယ်ꩻ၊ ထာꩻဒုက္ခ ကအီႏသဲင်ꩻတွိုး နီထျꩻယိုဟုဲင်း။ နုဲင်းနဝ်ꩻမꩻ နီနမ်းယို ကအဝ်ႏလိုႏဒါႏ နီကမဲဉ်လꩻဒါႏ လောကီချမ်ꩻသာႏ၊ လောကုတ္တရာႏချမ်ꩻသာႏမျိုꩻဖုံႏယို အီႏလꩻနွောင်ꩻသွူ။ဓမ္မစေႏတီႏလိတ်စောင်ႏ၊ မဲင်ꩻခမ်း၊ ကျိုက္ကော်ဗွေႏဗွန်တိလောက

 အာႏကွိုꩻ 

ကဏ္ဍ:ပအိုဝ်ႏဗွေႏလိုꩻကျောင်ꩻသီး နမ်းခြောင်ꩻခရာႏ